b'\n_START_ARTICLE_\nZ\xc3\xa1polya\n_START_PARAGRAPH_\nSl\xc3\xa6gten Z\xc3\xa1polya (ungarsk: Szapolyai-csal\xc3\xa1d) var en adelssl\xc3\xa6gt i Kongeriget Ungarn i 1400- og 1500-tallet. Et medlem af sl\xc3\xa6gten Johan Z\xc3\xa1polya var konge af Ungarn mellem 1526 og 1540, omend han kun regerede i den centrale og \xc3\xb8stlige del af kongeriget, da store dele af den ungarske adel st\xc3\xb8ttede hans modkandidat, den tysk-romerske kejser Ferdinand 1.. Hans s\xc3\xb8n, Johan Sigismund Z\xc3\xa1polya, blev den f\xc3\xb8rste fyrste af Transsylvanien i 1570 men d\xc3\xb8de uden efterkommere \xc3\xa5ret efter.'